Съобщение

Във връзка с подготовката на масовото туристическо мероприятие – изкачване на връх Руй на 14 юни 2014 г. – съвместна инициатива на община Трън и община Бабушница, Република Сърбия съгласно подписания между двете общини меморандум за сътрудничество и план за действие и Ви уведомявамe следното:

1. Изкачването на върха ще се проведе в часовия интервал от 13:00 часа  до 16:00 часа българско време. По това време в района на върха ще се допускат туристи от двете страни на границата без пресичането и.
2. Маршрута за изкачването за България ще бъде от с.Забел – връх Руй – хижа Руй – с. Ломница. Тръгването на туристите ще бъде съобразено с идеята в 13:00 часа групите да са в района на върха и до 16:00 часа последните да са се изтеглили от там в посока с. Ломница. 
3. Списъци на желаещите да участвуват с посочени трите имена по лична карта и ЕГН ще се приемат до 31.05.2014 г. в община Трън и своевременно ще се изпращат чрез ГПУ Трън до РДГП Драгоман за проверка и съгласуване. С оглед осигуряване на разрешителен режим подготвянето на списъци е задължително. Ще бъдат връщани туристи не спазили това изискане на граничните власти. Списъци с желаещите да осъществят изкачването ще се приемат чрез Стефан Тодоров – ст.специалист еколог в Община Трън тел.07731/9616 вътр.108 моб.тел.0883468100; или Кирил Михайлов – Общински музей Трън – моб.тел.0887719114; или на мейл obshtina_tran@mail.bg.
4. Информация за евентуалните изменения в маршрута и началния час на тръгване в окончателен вариант ще бъде съобщена чрез обява в сайта на община Трън или чрез съобщения в страницата във Фейсбук до 31.05.2014 г.

